মিনা সাদাতি

মিনা সাদাতি (ফার্সি: مینا ساداتی, জন্ম ৩১ ডিসেম্বর ১৯৮১) একজন ইরানি অভিনেত্রী। তিনি তানহাই লেইলা টেলিভিশন ধারাবাহিকে লেইলা চরিত্রে অভিনয়ের জন্য সর্বাধিক পরিচিত। তিনি সিয়ারিং সামার চলচ্চিত্রে অভিনয়ের জন্য বেইজিং আন্তর্জাতিক চলচ্চিত্র উৎসব থেকে শ্রেষ্ঠ পার্শ্ব অভিনেত্রী বিভাগে পুরস্কার লাভ করেন। মিনা সাদাতি ১৯৮১ সালের ৩১শে ডিসেম্বর ইরানের কাশানে জন্মগ্রহণ করেন। তিনি তেহরান বিশ্ববিদ্যালয়ের কলেজ অব ফাইন আর্টস থেকে গ্রাফিক আর্টে স্নাতক সম্পন্ন করেন। মিনা কিছু সময় ভাউচার ফটোগ্রাফি ম্যাগাজিনের মডেল হিসেবে নিয়োজিত ছিলেন। মিনা ২০১৫ সালে আইআরআইবি টিভি৩-এর সামাজিক ধর্মীয় টেলিভিশন ধারাবাহিক তানহাই লেইলা-এ নাম ভূমিকায় অভিনয় করেন। ধারাবাহিকটি সে বছর রমজান মাস জুড়ে প্রচারিত হয়। তিনি আসরে ইয়াখবান্দান চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে ইরানের চলচ্চিত্র সমালোচক ও লেখক সমিতি পুরস্কারের মনোনয়ন লাভ করেন। এছাড়া তিনি মাজিদ মাজিদি পরিচালিত মুহাম্মাদ রাসুলুল্লাহ (২০১৫) চলচ্চিত্রে ইসলামের নবী মুহাম্মাদের মাতা আমিনা চরিত্রে অভিনয় করেন। এটি ৮৮তম একাডেমি পুরস্কারে ইরান থেকে শ্রেষ্ঠ বিদেশি ভাষার চলচ্চিত্র বিভাগের জন্য জমা দেওয়া হয়। ২০১৬ সালে তিনি অবিশ্বাস ও ব্যভিচারের কারণে সুখী দাম্পত্য জীবনের ভাঙ্গন নিয়ে কামাল তাবরিজি নির্মিত এমকানে মিনা চলচ্চিত্রে নাম ভূমিকায় অভিনয় করেন। এটি ফজর আন্তর্জাতিক চলচ্চিত্র উৎসবে প্রদর্শিত হয় এবং সেখান থেকে তিনি শ্রেষ্ঠ অভিনেত্রী পুরস্কারের জন্য মনোনীত হন। একই বছর তার অভিনীত ফরুশান্দে চলচ্চিত্রটি কান চলচ্চিত্র উৎসবে প্রদর্শিত হয় ও দুটি বিভাগে পুরস্কৃত হয়, এবং শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার অর্জন করে। ২০১৭ সালে ইবরাহিম ইরাজজাদের তাবেস্তান-ই দাগ চলচ্চিত্রে অভিনয় করেন। এটি আধুনিক ইরানের শ্রেণি বৈষম্য ও নারীদের সমস্যা তুলে ধরে। এই কাজের জন্য তিনি ৮ম বেইজিং আন্তর্জাতিক চলচ্চিত্র উৎসব থেকে শ্রেষ্ঠ পার্শ্ব অভিনেত্রী বিভাগে এবং ১৬তম ঢাকা আন্তর্জাতিক চলচ্চিত্র উৎসবে জুরি শাখায় শ্রেষ্ঠ অভিনেত্রী বিভাগে পুরস্কার লাভ করেন। ২০১৮ সালে ফারনুশ সামাদির দ্য রোল-এ অভিনয় করেন। এতে তাকে স্বামীর অডিশনে তার সাথে যাওয়া নারীর চরিত্রে দেখা যায়। এই কাজের জন্য তিনি ইতালির কাম্পানিয়ায় অনুষ্ঠিত ১০ম পেরিফেরিয়া দেল্লিমপেরো আন্তর্জাতিক স্বল্পদৈর্ঘ্য চলচ্চিত্র উৎসব থেকে শ্রেষ্ঠ অভিনেত্রীর পুরস্কার এবং কোর্তি ইন কোর্তিলে থেকে শ্রেষ্ঠ অভিনেত্রীর পুরস্কার অর্জন করেন। "Mina Sadati Wins Award at Beijing Festival"। ফাইন্যান্সিয়াল ট্রিবিউন (ইংরেজি ভাষায়)। ২০১৮-০৪-২৩। সংগ্রহের তারিখ ১৮ সেপ্টেম্বর ২০২১।  "بیوگرافی و عکس مینا ساداتی"। নামনাক (ফার্সি ভাষায়)। সংগ্রহের তারিখ ১৮ সেপ্টেম্বর ২০২১।  "Mina Sadati wins supporting actress Tiantan for "Searing Summer""। তেহরান টাইমস (ইংরেজি ভাষায়)। ২৩ এপ্রিল ২০১৮। সংগ্রহের তারিখ ১৮ সেপ্টেম্বর ২০২১।  "Actress Mina Sadati in Wachaar Magazine"। গুয়া ডেইলি (ইংরেজি ভাষায়)। সংগ্রহের তারিখ ১৯ সেপ্টেম্বর ২০২১।  "IRIB World Service to air "Loneliness of Leila" in Ramadan"। তেহরান টাইমস (ইংরেজি ভাষায়)। ৮ জুন ২০১৫। সংগ্রহের তারিখ ১৯ সেপ্টেম্বর ২০২১।  "Muhammad to represent Iran at 88th Academy Awards"। মেহর নিউজ। ২৬ সেপ্টেম্বর ২০১৫। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০২১।  ভিভারেল্লি, নিক (২৮ সেপ্টেম্বর ২০১৫)। "Iran Picks Rise of Islam Epic 'Muhammad: The Messenger of God' for Foreign-Language Oscar"। ভ্যারাইটি। ১৪ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০২১।  ""Mina's Choice" memorable experience: director"। তেহরান টাইমস (ইংরেজি ভাষায়)। ৩ ফেব্রুয়ারি ২০১৬। সংগ্রহের তারিখ ১৯ সেপ্টেম্বর ২০২১।  ব্রাইট, চার্লস (২২ মে ২০১৬)। "Cannes Film Festival 2016 winners: Oscars next for 'I, Daniel Blake' and 'The Salesman'?"। ৩০ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০২১।  শোর্ড, ক্যাথরিন (২৭ ফেব্রুয়ারি ২০১৭)। "The Salesman wins best foreign language Oscar"। দ্য গার্ডিয়ান। ১ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০২১।  "Mina Sadati named best supporting actress at Beijing Intl. Filmfest"। মেহর নিউজ (ইংরেজি ভাষায়)। ২৩ এপ্রিল ২০১৮। সংগ্রহের তারিখ ১৮ সেপ্টেম্বর ২০২১।  "ঢাকা উত্সবে কী হলো"। দৈনিক কালের কণ্ঠ। ২৪ জানুয়ারি ২০১৮। সংগ্রহের তারিখ ১৯ সেপ্টেম্বর ২০২১।  "শেষ হলো ঢাকা আন্তর্জাতিক চলচ্চিত্র উৎসব-২০১৮"। এনটিভি অনলাইন। ২১ জানুয়ারি ২০১৮। সংগ্রহের তারিখ ১৯ সেপ্টেম্বর ২০২১।  ""The Role" star Mina Sadati named best actress at Italian festival"। তেহরান টাইমস (ইংরেজি ভাষায়)। ১৭ জুলাই ২০১৯। সংগ্রহের তারিখ ১৯ সেপ্টেম্বর ২০২১।  "Corti in cortile / Successo di pubblico per il festival etneo. A Catania vince "Inanimate""। লা ভোসে দেল্লিয়োনিও (ইতালীয় ভাষায়)। ৩ অক্টোবর ২০১৯। সংগ্রহের তারিখ ১৯ সেপ্টেম্বর ২০২১।  উইকিমিডিয়া কমন্সে মিনা সাদাতি সংক্রান্ত মিডিয়া রয়েছে। Mina Sadati Cannes Film Festival ইন্টারনেট মুভি ডেটাবেজে মিনা সাদাতি (ইংরেজি) ইন্সটাগ্রামে মিনা সাদাতি